На основу члана 6. члана 11. и члана 31. Закона о начину одређивања максималног броја запослених у јавном сектору („Сл. гласник РС“ бр. 68/15), тачке 7. и 8. Одлуке Владе РС о максималном броју запослених на неодређено време у систему државних органа, систему јавних служби, систему АПВ и систему локалне самоуправе за 2015. годину („Сл. гласник РС“ бр. 101/15) и члана 13. тачке 21.  Статута општине Кладово („Сл. лист општине Кладово“ бр. 5/2008; 2/2010 и 4/2015), Скупштина општине Кладово, на седници одржаној дана 02.фебруара 2016.. године, донела је 

О Д Л У К У
о максималном броју запослених на неодређено време
у систему локалне самоуправе – општине Кладово
за 2015. годину

Члан 1.
Овом одлуком одређује се максималан број запослених на неодређено време по организационим облицима у систему локалне самоуправе - општине Кладово за 2015. годину.
Члан 2.
Максималан број запослених по организационим облицима у систему локалне самоуправе - општине Кладово је: 
	ЈББК
	ИМЕ КОРИСНИКА ЈАВНИХ СРЕДСТАВА
	БРОЈ ИЗ ОДЛУКЕ О МАКСИМАЛНОМ БРОЈУ

	81200
	ЈП "ЈЕДИНСТВО" КЛАДОВО
	98

	81199
	ЈП "КОМУНАЛАЦ" КЛАДОВО
	57

	05186
	ЈП ДИРЕКЦИЈА ЗА ИЗГРАДЊУ  "КЛАДОВО" КЛАДОВО
	25

	05214
	ПРЕДШКОЛСКА УСТАНОВА "НЕВЕН" КЛАДОВО
	50

	05187
	ОПШТИНСКА УПРАВА КЛАДОВО
	86

	05216
	БИБЛИОТЕКА "ЦЕНТАР ЗА КУЛТУРУ" КЛАДОВО
	14

	05188
	ТУРИСТИЧКА ОРГАНИЗАЦИЈА КЛАДОВО
	7

	05213
	МЕСНА ЗАЈЕДНИЦА ТЕКИЈА
	1

	05192
	МЕСНА ЗАЈЕДНИЦА БРЗА ПАЛАНКА
	3

	05199
	МЕСНА ЗАЈЕДНИЦА КЛАДОВО
	1

	 
	УКУПНО:
	344


Члан 3.

Организациони облик из члана 2. ове одлуке који има обавезу рационализације, дужан је да укупан број запослених на неодређено време сведе на број утврђен овом Одлуком ,применом одредби Закона о начину одређивања максималног броја запослених у јавном сектору или припадајућих колективних уговора. 

Уколико не изврши рационализацију броја запослених у складу са чланом 2. и чланом 3. став 1. ове одлуке, организационом облику ће бити привремено обустављена средства из буџета општине Кладова.
Члан 4.
У оквиру максималног броја запослених, сваки организациони облик може имати највише онолики број запослених на неодређено време за који има обезбеђену масу средстава за зараду. 
Члан 5.


На све што није уређено овом одлуком, сходно се примењују одредбе Закона о начину одређивања максималног броја запослених у јавном сектору. 
Члан 6.
Ова одлука ступа на снагу наредног дана од дана објављивања у "Службеном листу општине Кладово". 

СКУПШТИНА ОПШТИНЕ КЛАДОВО


Број: 119-1/2016-I

Датум:02.02.2016. године





ПРЕДСЕДНИК

                                                             Драган Мариновић
Образложење
У складу са чланом 4. Закона о начину одређивања максималног броја запослених у јавном сектору („Сл. гласник РС“ бр. 68/15), Влада РС је донела Одлуку о максималном броју запослених на неодређено време у систему државних органа, систему јавних служби, систему АПВ и систему локалне самоуправе за 2015. годину („Сл. гласник РС“ бр. 101/15). Тачком 7. ове Одлуке Општини Кладово утврђен је максималан број запослених на неодређено време за 2015. годину, и то 354 радника. 

Тачком 8. ове Одлуке утврђено је да јединица локалне самоуправе која има већи број запослених на неодређено време од утврђеног броја дужна је да спроведе рационализацију најмање до наведеног броја запослених. 

Општина Кладово у јавном сектору има укупно 363 (тристашездесеттроје) запослених на неодређено време, тако да има обавезу спровођења рационализације. 

Овом Одлуком општина Кладово спроводи рационализацију до броја утврђеног актом Владе и утврђује максималан број запослених по свим организационим облицима, од 346 (тристачетрдесетшест) запослених. Организациони облици којима је утврђен мањи број радника од броја који сада имају на неодређено време дужни су да изврше рационализацију и број радника сведу на број утврђен овом Одлуком, а у складу са Законом о начину одређивања максималног броја запослених у јавном сектору. 

Одлуком Владе и овом Одлуком утврђено је да у оквиру максималног броја запослених, сваки организациони облик може имати највише онолики број запослених на неодређено време за који има обезбеђену масу средстава за зараде. 

Чланом 31. Закона утврђено је да ће надзор над применом Закона на основу којег се доноси ова Одлука вршити буџетска инспекција, управна инспекција и инспекција рада, а предвиђене су и новчане казне руководиоцима организационих облика за поступање супротно Закону. 

Предлаже се доношење одлуке као у тексту.
